കോട്ടയം ജില്ലയില് ആയിരത്തോളം വീടുകള് വെള്ളത്തിലായി 37 ദുരിതാശ്വാസ ക്യാമ്ബുകള് തുടങ്ങി കോട്ടയം: കിഴക്കന് വെള്ളത്തിന്റെ വരവിന്റെ ശക്തി വര്ധിച്ചതിനെ തുടര്ന്ന് ചങ്ങനാശ്ശേരിയുടെ പടിഞ്ഞാറന് മേഖലയിലും താഴ്ന്ന പ്രദേശങ്ങളിലും ജലനിരപ്പ് ഉയര്ന്നു. ആയിരത്തോളം വീടുകള് വെള്ളത്തിലായി. മനയ്ക്കച്ചിറ, എ. സി കോളനി എന്നിവിടങ്ങളില് നിന്നും ഫയര്ഫോഴ്സിന്റെ നേതൃത്വത്തില് ആളുകളെ സുരക്ഷിത കേന്ദ്രങ്ങളിലേക്കും ക്യാമ്ബുകളിലേക്കും മാറ്റി തുടങ്ങി. ഞായറാഴ്ച പെരുന്ന ഗവ. യു. പി സ്കൂളില് ഒരു ക്യാമ്ബ് പ്രവര്ത്തനം തുടങ്ങി. കൂടുതല് ക്യാമ്ബുകള് പ്രവര്ത്തന സജ്ജമാണ്. കുറിച്ചി പഞ്ചായത്തില് 4 വീടുകള് മഴയില് തകര്ന്നിട്ടുണ്ട്. ചങ്ങനാശ്ശേരി ബോട്ട് ജെട്ടിയില് നിന്നും കെ. സി പാലം വരെയും അവിടെ നിന്നും കണക്ഷന് ബോട്ടും സര്വീസ് നടത്തുന്നുണ്ട്. ചങ്ങനാശ്ശേരി താലൂക് ഓഫിസില് 24 മണിക്കൂറും കണ്ട്രോള് റൂം തുറന്നു പ്രവര്ത്തിക്കുന്നുണ്ട്. ഫോണ് 04812420037. ജില്ലയിലെ പടിഞ്ഞാറന് പ്രദേശങ്ങളില് വെള്ളം ഉയര്ന്ന സാഹചര്യത്തില് കൂടുതല് ദുരിതാശ്വാസ ക്യാമ്ബുകള് തുറന്നു. അയര്ക്കുന്നത്ത് സെന്റ് ജോസഫ് എല്.പി.എസ്. പുന്നത്തുറ, അയന്നൂര് എച്ച്.എസ്., അയ്മനത്ത് സി.എം.എസ്. എല്.പി.എസ്. ഒളശ, പി.ജെ.എം.യു.പി.എസ്. കല്ലുമട, ഏറ്റുമാനൂരില് സെന്റ് ആന്റണീസ് എല്.പി.എസ്. കട്ടച്ചിറ, വിജയപുരത്ത് ജി.യു.പി.എസ്. വടവാതൂര്, പെരുമ്ബായിക്കാട് എസ്.എച്ച്. മൗണ്ട് എച്ച്.എസ്.എസ്., എസ്.എന്. എല്.പി.എസ്. സംക്രാന്തി, പള്ളിപ്പുറം പള്ളി പാരിഷ് ഹാള്, മണര്കാട് ഇന്ഫന്റ് ജീസസ് ബി.സി.എച്ച്.എസ്., കോട്ടയത്ത് ചാലുകുന്ന് സി.എന്.ഐ. എല്.പി.എസ് എന്നിവിടങ്ങളില് ക്യാമ്ബുകള് ആരംഭിച്ചു. ജില്ലയില് ആകെ 37 ക്യാമ്ബുകളാണുള്ളത്. 587 കുടുംബങ്ങളിലായി 2225 പേരാണ് ക്യാമ്ബിലുള്ളത്. കാഞ്ഞിരപ്പള്ളിയില് ഇരുപതും കോട്ടയത്ത് പന്ത്രണ്ടും മീനച്ചിലില് അഞ്ചും ക്യാമ്ബുകളാണുള്ളത്. അതേ സമയം കുട്ടനാട്ടില് നിന്നും ആളുകളെ സുരക്ഷിത കേന്ദ്രങ്ങളിലേക്ക് മാറ്റി തുടങ്ങി. Tags